Diari Oficial de la Generalitat Valenciana


Sumari del DOGV 87, del 21-12-1982 (1982/802014)

DECRET de 3 de desembre de 1982 creant en la Conselleria de Cultura, Educació i Ciència el Servei del Patrimoni Arqueològic.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1982/12/03/(4)/dof/vci/html**

### Dades del document

Número de DOGV
:   87

Data del DOGV
:   21-12-1982

Secció del DOGV
:   DISPOSICIONS GENERALS

Número del document
:   1982/802014


Data del document
:   03-12-1982

Organisme emissor


Tipus de document
:   Decret

Anàlisi jurídica

Decret de 3 de desembre de 1982, pel qual es crea a la Conselleria de Cultura, Educació i Ciència el Servei del Patrimoni Arqueològic.  
Atribuïda a la Generalitat Valenciana la competència exclusiva sobre patrimoni arqueològic (article 31, 5, de la Llei Orgànica 5/1982 de l.r de juliol), s'escau crear ara, dins la Conselleria de Cultura, Educació i Ciència, el SERVEI DEL PATRIMONI ARQUEOLOGIC, que esdevinga un instrument efectiu de protecció i conservació d'aquesta important parcel·la del nostre patrimoni.  
L'objectiu fonamental del Servei serà la protecció, conservació i difusió del patrimoni, coordinant i dirigint els treballs dels diferents organismes vinculats a l'arqueologia valenciana.  
Per això, a proposta del Conseller de Cultura, Educació i Ciència, i d'acord amb les resolucions del Ple del Consell, en reunió del dia 3 de desembre de 1982,  
DISPOSE  
Article primer.-Es crea el SERVEI DEL PATRIMONI ARQUEOLOGIC dins l'estructura orgànica de la Conselleria de Cultura, Educació i Ciència.  
Article segon.-Constitueixen els fins principals del Servei del Patrimoni Arqueològic: la conservació i recuperació del patrimoni Arqueològic, evitant qualsevol tipus d'intervenció en el mateix sens prèvia autorització de la Conselleria de Cultura, Educació i Ciència; coordinar els treballs dels diferents organismes vinculats amb l'arqueologia valenciana; la difusió dels resultats científics obtinguts i la divulgació popular dels mateixos.  
Article tercer.-El Servei del Patrimoni Arqueològic s'estructura en les seccions següents:  
a) Secció d'Investigació, Inventari Catalogació.  
Li correspondrà dur a terme les actuacions i els estudis necessaris per a obtenir l'inventari, la catalogació i el registre del patrimoni Arqueològic de vàlua reconeguda, i la divulgació corresponent.  
b) Secció d'Excavacions i Inspecció Tècnica.  
Vetlarà per la correcta execució de les excavacions; pel manteniment i la salvaguarda dels materials i elements del patrimoni arqueològic, vigilant i controlant-ne l'ús adequat i l'estat de conservació, fomentant la col·laboració dels particulars i de les institucions públiques i privades.  
Article quart.-Es crea la «Comissiò Assessora» del Servei del Patrimoni Arqueològic, que estarà formada per persones de reconegut prestigi en la matèria, com a organisme consultiu i assessor de la Conselleria. L'estructura i composició serà establerta per Ordre del Conseller de Cultura, Educació i Ciència.  
DISPOSICIONS FINALS  
Primera.-Queda derogat el Decret 27 de març de 1981 creant l'Institut Valencià per a l'Estudi i Protecció del Patrimoni Històric, Artístic i Arqueològic. Els mitjans del qual s'integren en el Servei del Patrimoni Arqueològic.  
Segona.-Es faculta el Conseller de Cultura, Educació i Ciència per a dictar les disposicions i les normes necessàries per al compliment i desplegament del present Decret.  
Tercera.-El present Decret entrarà en vigor el mateix dia de la seua publicació al «Diari Oficial de la Generalitat Valenciana».  
Cosa que fem pública perquè en prengueu coneixement.  
València, tres de desembre de mil nou-cents vuitanta-dos.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI